Document ID: /roh_data/filtered/fineweb-2-filterrobots_roh.jsonl.gz/69209

Tge porscher als giasts la saira?
- Mesemna, 21.12.2016, 15:47, actualisà a las 17:10
Lai surpiglia grondas stentas per pudair avair ina buna purschida per ils sportists. Ed er la saira vulan els esser attractivs, tant per indigens sco er per giasts. Da nov porschan els quest onn in paradis da glatsch e per la quarta giada puspè in guaud magic.
Gist duas grondas purschidas ha Lai il mument en funcziun. Ina da questas è il guaud magic. Installaziuns da glisch, ina fiera da Nadal amez il guaud e concerts d'artists svizzers. Questa maschaida ha er quest onn procurà per success a Lai.
La segunda purschida gronda è il paradis da glatsch che porscha diversas surfatschas cun differentas tematicas per grond e pitschen. Era sch'ils responsabels quintan cun in deficit da 350 fin 390'000 francs sa paja quest'investiziun, di Bruno Fläcklin, directur da la destinaziun turistica Lai.
RR Telesguard 17:40